stanford-oval/wikipedia huggingface dataset:
Svenska Kennelklubben
Sisäinen jako

SKK:n korkein päättävä elin on kennelneuvosto. Tämänhetkistä toimintaa hallinnoi keskuslautakunta. Järjestö on lisäksi jaettu lääninyhdistyksiin, erikoisyhdistyksiin ja Ruotsin Koiranuoriin (Sveriges Hundungdom).
Sisäinen jako > Lääninyhdistykset

Lääninyhdistykset on jaettu alueittain, mutta ne eivät välttämättä aina noudata valtion virallista aluejakoa:
Blekinge Kennelklubb (Blekingen lääni)
Dalarnas Kennelklubb (Taalainmaan lääni)
Malungs Kennelklubb (paikallisjaosto)
Gotlands Kennelklubb (Gotlanti)
Gästriklands Kennelklubb (Gästrikland)
Hallands Kennelklubb (Hallandin lääni)
Hälsinglands Kennelklubb (Hälsingland ja Gävleborgin lääniin kuuluva osa Taalainmaata)
Jämtland-Härjedalens Kennelklubb (Jämtlandin lääni)
Bergs Hundklubb (paikallisjaosto)
Ström-Hammerdals Lokala Hundklubb (paikallisjaosto)
Nordskånska Kennelklubben (entinen Kristianstadin lääni)
Norra Norrbottens Kennelklubb (Jällivaara, Jokimukka, Kiiruna, Pajala, Ylikainuu ja Ylitornio)
Norra Älvsborgs Kennelklubb (entisen Älvsborgin läänin pohjoisosat)
Skaraborgs Kennelklubb (entinen Skaraborgin lääni)
Småland-Ölands Kennelklubb (Småland, paitsi Hylten kunta ja Öölanti)
Alvesta Hundklubb (paikallisjaosto)
Huskvarna Hundklubb (paikallisjaosto)
June Hundklubb (paikallisjaosto)
Ljungby Hundklubb (paikallisjaosto)
Strandabygdens Kennelklubb (paikallisjaosto)
Uppvidinge Hundklubb (paikallisjaosto)
Västerviks Kennelklubb (paikallisjaosto)
Stockholms Kennelklubb (Tukholman lääni)
Apollogruppen (paikallisjaosto)
Norrtälje Lokala Kennelklubb (paikallisjaosto)
Nykvarns Lokala Kennelklubb (paikallisjaosto)
Skogås Lokala Kennelklubb (paikallisjaosto)
Södertälje Lokala Kennelklubb (paikallisjaosto)
Sydskånska Kennelklubben (entinen Malmöhusin lääni)
Södermanlands Kennelklubb (Södermanlandin lääni)
Strängnäs Lokala Kennelklubb (paikallisjaosto)
Eskilstuna Lokala Kennelklubb (paikallisjaosto)
Eskilstuna Hunddressyrklubb (paikallisjaosto)
Södra Norrbottens Kennelklubb (Norrbottenin läänin osat jotka eivät kuulu Norra Norrbottens Kennelklubb'n piiriin)
Bodens Lokala Kennelklubb (paikallisjaosto)
Grans Lokala Kennelklubb (paikallisjaosto)
Haparanda Lokala Kennelklubb (paikallisjaosto)
Hundhuset (Fyrkantenin paikallisjaosto)
Södra Älvsborgs Kennelklubb (entisen Älvsborgin läänin eteläosat)
Uppsala Läns Kennelklubb (Uppsalan lääni)
Värmlands Kennelklubb (Värmlannin lääni)
Molkoms Hundklubb (paikallisjaosto)
Sunne Hundsällskap (paikallisjaosto)
Västerbottens Kennelklubb (Västerbottenin lääni)
Bjurholms Lokala Kennelklubb (paikallisjaosto)
Västra Kennelklubben (entinen Göteborgin ja Bohusin lääni)
Wästmanlands Kennelklubb (Västmanlandin lääni)
Fagersta Lokala Kennelklubb (paikallisjaosto)
Köpings Kennelklubb (paikallisjaosto)
Möklinta Lokala Kennelklubb (paikallisjaosto)
Norbergs Lokala kennelklubb (paikallisjaosto)
Västerås Kennelklubb (paikallisjaosto)
Örebro Läns Kennelklubb (Örebron lääni)
Östergötlands Kennelklubb (Itä-Götanmaan lääni)
Åtvidabergs Hundklubb (paikallisjaosto)
Ödeshögs Kennelklubb (paikallisjaosto)
Suosituimmat rodut

Ruotsin suosituimmat rodut vuonna 2023 olivat SKK:n rekisterin mukaan seuraavat:
labradorinnoutaja
kultainennoutaja
saksanpaimenkoira (sisältänee molemmat karvamuunnokset)
jämtlanninpystykorva
cockerspanieli
staffordshirenbullterrieri
shetlanninlammaskoira
havannankoira
kääpiösnautseri (Ruotsissa kukin värimuunnos lasketaan erikseen, mutta kaikki värit yhteenlaskettuina rotu sijoittuu sijalle 9)
tanskalais-ruotsalainen pihakoira
bordercollie
pieniamerikanpaimenkoira
suomenlapinkoira
ranskanbulldoggi
mäyräkoira, karkeakarvainen
sileäkarvainennoutaja
rottweiler
chihuahua, pitkäkarvainen
australianpaimenkoira
villakoira, keskikokoinen
Aiheesta muualla

Svenska Kennelklubben
Käännös suomeksi
Käännös suomeksi
Torsten Hornborg

Torsten Bogislaus Hornborg (7. huhtikuuta 1883 Helsinki – 5. maaliskuuta 1957) oli suomalainen kaupunginjohtaja ja ruotsin kielellä kirjoittanut kirjailija.
Hornborgin vanhemmat olivat kamreeri Albrecht Hornborg ja Alma Hornborg. Hän pääsi ylioppilaaksi 1901 ja valmistui insinööriksi Teknillisestä korkeakoulusta 1907. Hornborg työskenteli aluksi tie- ja vesirakennusinsinöörinä ja toimi myöhemmin kaupunginjohtajana.
Torsten Hornborg oli naimisissa Irma Hanssonin kanssa. Kirjailija ja kääntäjä Ulla Hornborg oli heidän tyttärensä.
Teoksia

Curt Beijerfelt från Fagervik stad : en småstadskrönika.           Schildt, Helsingfors 1933
Slagskuggan : roman.          Söderström, Helsingfors 1934
Martin Qvist och barnet Beijer.         Söderström, Helsingfors 1942, Lindqvist, Stockholm 1956
I fädrens spår.          Söderström, Helsingfors 1943
Livets möjligheter.           Söderström, Helsingfors 1944
Melker sökaren : en saga om ett livsöde.      Ekenäs 1948
Ruotsinnoksia

Eino E. Suolahti : Helsingfors 1550-1950 ; övers. från finskan av Torsten Hornberg.          Söderström, Helsingfors 1950
Thurston Moore

| Thurston Moore |
| --- | --- |

Henkilötiedot
Syntynyt: 1958 Coral Gables, Florida, Yhdysvallat
Ammatti:  laulaja-lauluntekijä, musiikkituottaja
Muusikko
Laulukielet:  englanti
Aktiivisena:  1981–
Tyylilajit:  vaihtoehtorock, noise rock
Soittimet:  kitara
Yhtyeet:  Sonic Youth, Chelsea Light Moving
Levy-yhtiöt:  Ecstatic Peace! ja Virgin Music 
Aiheesta muualla
www.thurstonmoore.com
  [ Muokkaa Wikidatassa ] [ ohje ]  
Thurston Joseph Moore (s. 25. heinäkuuta 1958 Coral Gables, Florida, Yhdysvallat) on yhdysvaltalainen muusikko, laulaja ja taiteilija. Hän soitti kitaraa ja lauloi Sonic Youth -yhtyeessä vuoteen 2011 asti, bändin hajoamiseen saakka.
Moore oli naimisissa yhtyetoverinsa Kim Gordonin kanssa. Heillä on yksi lapsi, vuonna 1994 syntynyt Coco Hayley Gordon Moore.
Aiheesta muualla

Wikimedia Commonsissa on kuvia tai muita tiedostoja aiheesta .
Thurston Moore
Ecstatic Peace!
Teetä kahdelle

| Teetä kahdelle> Tea for Two |
| --- | --- |

Ohjaaja:  David Butler
Käsikirjoittaja:   Harry Clork  William Jacobs 
Perustuu:  Otto Harbachin, Irving Caesarin ja Vincent Youmansin Broadway-musikaaliin No, No, Nanette
Tuottaja:  William Jacobs
Säveltäjä:  Ray Heindorf
Kuvaaja:  Wilfred M. Cline
Leikkaaja:  Irene Morra
Pukusuunnittelija:  Leah Rhodes
Lavastaja:  Lyle B. Reifsnider
Koreografi:  LeRoy Prinz
Pääosat:   Doris Day  Gordon MacRae  Gene Nelson 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1950
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Teetä kahdelle (engl. Tea for Two) on David Butlerin ohjaama elokuvamusikaali vuodelta 1950. Elokuva perustuu Otto Harbachin, Irving Caesarin ja Vincent Youmansin Broadway-musikaaliin No, No, Nanette. Pääosia esittävät Doris Day ja Gordon MacRae.
Aiheesta muualla

Teetä kahdelle Internet Movie Databasessa (englanniksi)
Tilkkutäkki (kokoelmalevysarja)

Tilkkutäkki on kokoelmalevysarja, johon on koottu rippikoululauluja tunnettujen suomalaisten muusikoiden esittäminä. Sen ensimmäinen osa julkaistiin vuonna 2005, ja se nousi Suomen virallisen listan ensimmäiselle sijalle. Toinen osa Tilkkutäkki 2 julkaistiin vuonna 2006, virallisen albumilistan toiselle sijalle. Samana vuonna julkaistu Tilkkutäkki 3 ylsi virallisen listan sijalle 6. Vuonna 2007 julkaistu Joulutilkkutäkki ylsi sijalle 24.
Julkaisut

Tilkkutäkki (2005)
Tilkkutäkki 2 (2006)
Tilkkutäkki 3 (2006)
Joulutilkkutäkki (2007)
The Formation World Tour

The Formation World Tour oli oli yhdysvaltalaisen laulaja Beyoncén seitsemäs konserttikiertue. Kiertue alkoi 27. huhtikuuta 2016 Marlins Parkissa, Miamissa, Yhdysvalloissa ja päättyi 7. lokakuuta 2016 MetLife Stadiumilla New Jerseyssä, Yhdysvalloissa. Kiertueeseen kuului kokonaisuudessaan 49 stadionkonserttia ympäri Eurooppaa ja Pohjois-amerikkaa.  Billboard Boxscoren mukaan kiertue tuotti yhteensä 256 miljoonaa dollaria ja myi yhteensä 2,2 miljoonaa lippua
Kiertue tuki Beyoncén kuudetta Lemonade studioalbumia ja sen nimi viittaa albumin ensimmäiseen singleen “Formation”.
Taustaa

Beyoncé julkaisi "Formation" -singlen 6. helmikuuta 2016 ja esitti sen seuraavana päivänä Super Bowl 50 puoliaikashow'ssa. Mainoskatkon aikana esitettiin mainos Formation-maailmankiertueesta. Beyoncé julkaisi yllättäen Lemonade albumin, jota kiertue tuki vain neljä päivää ennen kiertueen alkua, 23. huhtikuuta.
Kiertueen harjoitukset tapahtuivat Tampassa Raymond James Stadiumilla, jonka Live Nation vuokrasi Beyoncen ja tämän tiimin käyttöön.
Tuotanto > Esitys

Kiertueen esitykset kestivät kaksi tuntia ja seuraavat Lemonade albumin teemoja. Esitys on jaettu kuuteen osaan.
Konsertti hyödynsi laajasti samplejä, muun muassa Beyoncén kappale "Drunk in Love" oli remixattu kiertueelle räp-artisti Kendrick Lamarin "Swimming Pools" kappaleen kanssa. Beyoncé esitti kiertueella tribuutin samana vuonna menehtyneelle Princelle useaan otteesseen, esityksen viimeisesssä osiossa laulamalla tämän "The Beautiful Ones" kappaleen.
Tuotanto > Lava

Lavan on suunnitellut englantilainen lavastaja Es Devlin. Konserton lava koostuu suuremmasta “A lavasta” ja pienemmästä “B lavasta”. Näitä kahta lavaa yhdistää catwalk, johon on upotettu juoksumatto. Kiertueen päälavan keskipiste oli parikymmenmetrinen, pyörivä ja aukeava LED-valokuutio, lempinimeltään ”monoliitti", joka heijasti yleisölle kuvaa Beyoncésta ja tämän taustatanssijoistaan. “B lava” muuntuu matalaksi altaaksi esityksen lopussa sen täyttyessä lavan sisällä olevalla 2000 litralla vettä.
Devlinin mukaan kiertueen tuotannossa käytettyjen eri elementtien tarkoituksena oli mallata Lemonade albumin teemoja vihasta ja anteeksiannosta.
Lavan ja kiertueen tuotannon suuren koon takias osan kiertueiden stadionien katsojapaikkoja piti vähentää.
Tuotanto > Puvustus

Kiertueen puvustuksesta vastasivat Beyonce ja tämän stylisti Marni Senofonte. Puvustuksessa on vaikutuksia etelävaltioiden antebellum aikaisesta pukeutumisesta, afrikasta sekä BDSM kulttuurille ominaisista pukeutumistyyleistä. Kiertueen puvustus heijastelee albumin kanssa julkaistun Lemonade elokuvan puvustusta ja sen läpi kulkevaa southern Gothic teemaa.
Useat muotitalot tekivät Beyoncén kanssa yhteistyötä kiertueen puvustuksessa. Hän käytti kiertueella muun muassa Roberto Cavallin Peter Dundasin suunnittelemaa sotilasvaikutteista bodya joka oli kauttaltaan mustilla kristalleilla brodeerattu.
Beyoncén hiusstylistinä kiertueella tuomi Neal Farinah. Farinah kertoo Beyoncén YouTube-kanavalle julkaistulla videolla halunneensa leikitellä erityisesti hiusten tekstuureilla luodessaan kampauksia kiertueelle. Kiertueen maskeerauksesta vastasi Beyoncén luotto meikkitaiteilija Sir John. John kertoo halunneensa pitää kiertueen meikin mahdollisimman luonnollisena korostamalla ihoa ja kulmakarvoja sekä tuomalla meikkiin runsaasti lämpimiä sävyjä.
Kappalelista

"No Angel" (video)
Act I
"Formation"
"Sorry"
"Bow Down"
"Run the World (Girls)"
"Superpower" (video)
Act II
"Mine"
"Baby Boy"
"Hold Up"
"Countdown"
"Me, Myself and I"
"Runnin' (Lose It All)"
"All Night"
"I Care" (video)
Act III
"Don't Hurt Yourself"
"Ring the Alarm"
"Diva"
"Flawless (Remix)"
"Feeling Myself"
"Yoncé"
"7/11"
"Drunk in Love"
"Rocket"
"Hip Hop Star" / "Freakum Dress" (video)
Act IV
"Daddy Lessons"
"Single Ladies (Put a Ring on It)"
"Purple Rain" (video)
Act V
"Crazy in Love"
"Naughty Girl"
"Party"
"Blow"
"Sweet Dreams"
"Die With You" (video)
Act VI - Encore
"Freedom"
"Survivor"
"End of Time"
"Halo"
*Kappalelista Miamin konsertista.
Svenska Lutherska Evangeliföreningen

| Svenska Lutherska Evangeliföreningen |
| --- | --- |

Perustettu:  1922
Tyyppi:  herätysliike
Toimiala:  Evankelinen herätysliike
Kotipaikka:  Evangeliska Centret Korsholmanpuistikko 2 65100 Vaasa
Toiminta-alue:   Suomi  Etiopia  Kenia  Viro 
Toiminnanjohtaja:  Albert Hägglund
Puheenjohtaja:  Ingvar Dahlbacka
Jäsenlehti:  Sändebudet
Aiheesta muualla
Sivusto
Infobox OKNimi-testi OK: 
Svenska Lutherska Evangeliföreningen i Finland r.f. (SLEF) on vuonna 1922 perustettu Suomen Luterilaisen Evankeliumiyhdistyksen (SLEY) ruotsinkielinen sisarjärjestö ja yksi Suomen evankelis-luterilaisen kirkon virallisista lähetysjärjestöistä. SLEF on määritellyt tehtäväkseen "levittää Kristuksen evankeliumia, Raamattua ja luterilaisen tunnustuksen mukaista kirjallisuutta."
Suomessa SLEF toimii lähinnä Porvoon hiippakunnassa.
Toiminta > Evangeliska Centret

Vaasan Evangeliska Centret (EC) on SLEF:n ja Evankelisen kansanopiston (EFO) yhteisrakennus Vaasan Korsholmanpuistikolla. Keskus otettiin käyttöön vuonna 2018. Tuolloin EFO:n kaksi vanhaa rakennusta purettiin ja 1800-luvulta peräisin olevan Kursgården-rakennuksen ja 1980-luvulla rakennetun asuntolan väliin rakennettiin uusi osa, jossa on juhlasali, ruokasali ja aula. Evankelinen kansanopisto pitää rakennuksessa hostellia, kahvilaa ja kokoustoimintaa. SLEF:n toimisto ja kokoustilat sekä kirjakauppa sijaitsevat Kursgårdenin ensimmäisessä kerroksessa.
Toiminta > Tilat

Ahvenanmaa
Maarianhamina: Luthergården
Vårdö: Vårdön rukoushuone
Pohjanmaa
| --- | --- |
 Korsnäs: Taklaxin rukoushuone  Kristiinankaupunki: Dagsmarkin rukoushuone  Kruunupyy: Högnabban rukoushuone  Kruunupyy: Kortjärven rukoushuone  Kruunupyy: Småböndersin rukoushuone  Mustasaari: Iskmon rukoushuone  Närpiö: Bodbackan rukoushuone  Närpiö: Fridskärin leirikeskus  Närpiö: Frönäsin rukoushuone  Närpiö: Itä-Ylimarkun rukoushuone  Närpiö: Länsi-Ylimarkun rukoushuone  Närpiö: Norrnäsin rukoushuone  Närpiö: Pjelaxin rukoushuone  Närpiö: Töjbyn kyläkirkko :  Närpiö: Ylimarkun rukoushuone  Pietarsaari: Station 1  Pedersöre: Emauksen rukoushuone  Pedersöre: Kolpin rukoushuone  Pedersöre: Ytteressen rukoushuone  Pedersöre: Åvistin kyläkirkko  Uusikaarlepyy: Jepuan rukoushuone  Uusikaarlepyy: Leirikeskus Klippan  Uusikaarlepyy: Pensalan rukoushuone  Vaasa: Evankelinen kansanopisto  Vöyri: Bertbyn rukoushuone  Vöyri: Keskisin rukoushuone  Vöyri: Koskenkylän rukoushuone 
Uusimaa
Helsinki: Luthersalen
Raasepori: Frihöjdin leirikeskus
Varsinais-Suomi
Parainen: Mattnäsin rukoushuone
Parainen: Paraisten rukoushuone
Lähetystyö

SLEF:llä on ollut viitisenkymmentä lähettiä Keniassa vuodesta 1963 alkaen. Lisäksi SLEF:llä on nuorisotyötä Virossa. Vuodesta 2007 alkaen työntekijöitä on ollut myös Etu-Aasiassa. Vuonna 2016 järjestö lähetti kaksi lähettiä Etiopiaan, missä he toimivat Etiopian evankelis-luterilaisen kirkon (EELC) yhteydessä.
Julkaisut

SLEF julkaisee kirjoja sekä lehtiä. Sen pää-äänenkannattaja on Sändebudet.
Merkittäviä henkilöitä > Toiminnanjohtajat

1922–1944: Hjalmar Byman
1944–1952: Walfrid Söderholm
1952–1959: Samuel Häggqvist
1959–1968: Anders-Gustaf Stjemberg
1968–1978: Helge Hildén
1981–1986: Sven Klemets
1988–1993: Tord Carlström
1995–2018: Göran Stenlund
2018– Albert Häggblom
Merkittäviä henkilöitä > Puheenjohtajat

1922–1925: K. H. Ekroos
1925–1936: A. J. Bäck
1936–1957: L. Nordling
1957–1969: Y. R. Bäck
1969–1973: Lars Julin
1974–1979: Håkan Bäck
1980–1984: Alf Lönnquist
1985–1987: Helge Hildén
1988–1990: Gustav Norrback
1991–1992: Alf Lönnquist
1993–1994: John Lasén
1995–1999: Leif Erikson
2000– Ingvar Dahlbacka
Aiheesta muualla

Verkkosivut
SLEF:n toimisto ja Evangeliska Centret sijaitsevat Vaasassa Korsholmanpuistikolla.
SLEF:n vanha tunnus.
Tosiwo Nakayama

| Tosiwo Nakayama |
| --- | --- |
 Tosiwo Nakayama
Mikronesian 1. presidentti
 15. toukokuuta 1979 – 1987  
Varapresidentti:  Petrus Tun (1979-1983), Bailey Olter (1983-1987)
Seuraaja:  John Haglelgam
Henkilötiedot
Syntynyt: 23. marraskuuta 1931  Chuuk, Mikronesia
Kuollut: 29. maaliskuuta 2007 (75 vuotta) Honolulu, Havaiji
Kansalaisuus:  mikronesialainen
Puoliso:  Miter Haruo
Tosiwo Nakayama (23. marraskuuta 1931 Chuuk, Mikronesia – 29. maaliskuuta 2007, Honolulu, Havaiji) oli mikronesialainen poliitikko. Hänellä oli japanilaisia sukujuuria. Nakayamasta tuli vuonna 1979 Mikronesian liittovaltion ensimmäinen presidentti. Hän toimi virassaan vuoteen 1987 saakka.
Torre del Mangia

Torre del Mangia
Torre del Mangia on vuosina 1325–1348 rakennettu, 88 metriä korkea torni Sienassa, Italiassa. Se sijaitsee kaupungin keskusaukiolla Piazza del Campolla, goottilaisen Palazzo Pubblicon yhteydessä. Sen rakensivat Minuccio ja Francesco di Rinaldo vuosina 1338–1348.
Torni on saanut nimensä ensimmäiseltä kellonsoittajaltaan vuonna 1347, Giovanni di Ducciolta, jonka lempinimi oli ”Mangiaguadagni” (suom. Syöminkätienaa). Tornin nykyinen kello on laitettu paikoilleen vuonna 1666: sen valmistaminen San Francescon luostarissa kesti lähes kymmenen kuukautta, ja kellon paikalleen laittamiseen tarvittiin kaksi suurta, yhteensä 53 miehen käyttämää vinssiä. Tornin huipulle johtaa 400 porrasta. Tornin juurella on kappeli, jonka nimi on Capella di Piazza. Se on vuoden 1348 rutosta selvinneiden kiitollisuudenosoitus Neitsyt Marialle.
Aiheesta muualla

Kuvia tai muita tiedostoja aiheesta Torre del Mangia Wikimedia Commonsissa
Toukokuuilmiö

Toukokuuilmiö eli Halloween-ilmiö on osakemarkkinoihin liittyvä anomalia, johon viitataan englanninkielisellä lauseella ”Sell in May and Go Away”. Lause sisältää kehotuksen myydä osakkeet pois toukokuussa. Lokakuussa ne vuorostaan ostetaan takaisin. Näin pyritään saamaan ylisuurta tuottoa riskiin suhteutettuna. Akateemisissa tutkimuksissa toukokuuilmiön olemassaolo on vahvistettu, mutta sen syystä ei ole yksimielisyyttä. Ilmiö on ristiriidassa tehokkaiden markkinoiden hypoteesin kanssa.
Kun tutkittiin 65 valtion osakemarkkinoiden kehitystä pääosin vuosina 1919–2017, havaittiin tuoton olleen keskimäärin lähellä yhtä prosenttia toukokuun ja lokakuun välisenä ajanjaksona ja lähellä viittä prosenttia muina kuukausina. Mauritius oli kuitenkin poikkeus. Intian ja Kiinan tapauksessa tilastollinen näyttö toukokuuilmiölle ei ollut yhtä vankka kuin muualla mutta samansuuntainen. Ilmiö ei esiinny kaikkina vuosina vaan kyseessä ovat keskiarvot.
Maailman kaikki pörssi-indeksit ja niiden historialliset tiedot käsittäneessä tutkimuksessa nimeltä ”The Halloween Indicator, ’Sell in May and Go Away’: Everywhere and All the Time” saatiin tulos, jonka mukaan toukokuuilmiö on pätenyt melkein kaikkina aikakausina ja lähestulkoon jokaisessa maassa. Tutkimus on vuodelta 2018. Sen mukaan osakemarkkinoiden tuotot ovat olleet keskimäärin neljä prosenttia korkeammat marraskuusta huhtikuuhun kuin toukokuusta lokakuuhun.
Toukokuuilmiön hyödyntämiseen käytännössä liittyy esimerkiksi se ongelma, että vuosittaiset ostot ja myynnit aiheuttavat kaupankäyntikuluja sekä mahdollisia veroja, jotka heikentävät tuottoja. Myös tarkan myynti- ja ostopäivän valinta voi olla haastavaa.
Takuma Satō

| Takuma Satō> 佐藤琢磨 |
| --- | --- |

Henkilötiedot
Syntynyt: 28. tammikuuta 1977 (ikä 47) Tokio, Japani
Kansalaisuus:   Japani
Formula 1 -ura
Aktiivivuodet:  2002–2008
Talli(t):  Jordan (2002) BAR (2003–2005)  Super Aguri (2006–2008)
Kilpailuja:  93 (90 starttia)
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  44
Ensimmäinen kilpailu:  Australian GP 2002
Viimeinen kilpailu:  Espanjan GP 2008
Aiheesta muualla
www.takumasato.com
| Henkilötiedot> Formula E -ura |
| --- | --- |
Entiset tallit:  Amlin Aguri (2014)
Kilpailuja:  1
Pisteitä:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  1
Ensimmäinen ePrix:  Kiinan ePrix 2014
Aiheesta muualla
www.takumasato.com
Takuma Satō (jap. 佐藤琢磨, Satō Takuma) (s. 28. tammikuuta 1977 Tokio, Japani) on japanilainen autourheilija. Hän on entinen Formula E -kuljettaja Amlin Aguri -tallissa ja entinen Formula 1 -kuljettaja.
Sato on voittanut arvostetun Indianapolis 500 -kilpailun kahdesti, vuosina 2017 ja 2020.
Formula 1 -ura > 2002

Satō aloitti F1-uransa parhaimmat päivänsä nähneessä Jordan-tallissa kaudella 2002. Tallikaverikseen hän sai kokeneen italialaisen Giancarlo Fisichellan, joka jättikin japanilaisen varjoonsa keräämällä 7 MM-pistettä Satōn 2 pistettä vastaan. Ainoat pisteensä Satō sai kauden viimeisestä osakilpailusta Japanissa Suzukan radalla. Vaikka hän keskeyttikin kauden seitsemästätoista kilpailusta seitsemässä, ja sijoittui vain neljästi kymmenen parhaan joukkoon, vakuutti hän silti BAR-tallin palkkaamaan hänet testikuljettajakseen kaudelle 2003. Pestausta edesauttoi BAR:in japanilaisen moottoritoimittaja Hondan halu saada omanmaalainen kuljettaja MM-sarjaan.
Formula 1 -ura > 2003

Kaudella 2003 Satō toimi BAR-tallin testikuljettajana lähes koko kauden, kunnes tallipäällikkö David Richards erotti kehnoja tuloksia saavuttaneen vuoden 1997 maailmanmestarin Jacques Villeneuven ennen kauden päättänyttä Japanin osakilpailua. Takuma nostettiin kilpailuun kisakuljettajaksi Jenson Buttonin rinnalle, ja ajoi hienosti kuudenneksi, jääden vain noin 20 sekuntia tallikaveristaan. Vaikka sijoitus olikin pykälää huonompi kuin edellisvuoden sijoitus Suzukassa, sai hän muuttuneen pistelaskutavan ansiosta yhden pisteen enemmän, eli kolme pistettä. Nyt BAR oli täysin vakuuttunut japanilaisen suorituskyvystä, ja talli nosti hänet kisakuljettajaksi koko kaudeksi 2004.
Formula 1 -ura > 2004

Kausi 2004 oli Satōn tähänastisista kausista menestyksekkäin, vaikka hän jäi taas tallikaverinsa varjoon. Ei kuitenkaan ollut mikään ihme, ettei vasta toista kokonaista kauttaan ajava kuljettaja pystynyt haastamaan jo viidettä kauttaan ajavaa Buttonia, joka napsi pisteitä kolmea lukuun ottamatta jokaisesta kilpailusta. Kauden 8 ensimmäistä kisaa eivät olleet kaksisia. Kahdesta viitossijasta ansaitut 8 MM-pistettä kalpenivat Buttonin samassa ajassa haalimien 44 pisteen rinnalla. Satōn kisa päättyi kolmesti konerikkoon, kahdesti hän jäi aivan tuloslistan häntäpäähän useita kierroksia kärjen perässä, ja kerran hän jäi vai niukasti ulos pisteiltä. Yhdysvalloissa ajettu Indianapoliksen Grand Prix kuitenkin kirkasti Satōn kautta. Ensin kolmas sija ja selätys Buttonista aika-ajoissa antoi odottaa hyvää suoritusta kilpailussa, eikä hän pettänyt odotuksia. Japanilaista nopeampia olivat ainoastaan ylivoimaista kautta ajaneet Ferrari-kuljettajat Michael Schumacher ja Rubens Barrichello. Ensimmäinen palkintokorokesija jäi hänen uran ainoaksi. Vaikka ei loppukausikaan ollut huikaiseva, paransi Satō silti suorituksiaan ollen pisteillä kuudessa kilpailussa yhdeksästä. Satōn pistesaldo oli kauden lopussa 34, mikä oli 51 pistettä Buttonin saalista vähemmän, ja joka oikeutti kahdeksanteen sijaan kuljettajien MM-sarjassa. BAR-talli sijoittui valmistajien sarjassa toiseksi.
Formula 1 -ura > 2005

Vuonna 2005 BAR jatkoi yhteistyötä Buttonin ja Satōn kanssa. Kausi kuitenkin alkoi molemmilta heikosti, eikä kumpikaan kuljettajista ollut saanut yhtään pistettä yhdeksään ensimmäiseen GP:hen mennessä. Satō joutui jättämään yhteensä kolme kilpailua väliin, Malesiassa flunssan takia, ja Espanjassa ja Monacossa San Marinossa tapahtuneen sääntörikkomuksen takia. San Marinossa BAR:in molemmat autot olivat kisanjälkeisessä punnituksessa liian kevyitä, ja Satō menetti kisassa ajamansa viidennen sijan, ja BAR-tallille määrättiin kahden kilpailun mittainen kilpailukielto. Kun Button ajoi loppukauden jokaisessa kisassa pisteille, ei Satō onnistunut siinä kuin kerran. Unkarissa kahdeksannesta sijasta saavutettu yksi MM-piste jäi Satōn viimeiseksi BAR-tallissa. Satōn surkean kauden kruunasi kauden toiseksi viimeisessä, ja juuri Japanissa ajetussa kilpailussa saatu hylkäystuomio, jonka syynä oli Satōn aiheuttama kolari Toyota-kuljettaja Jarno Trullin kanssa. Satō sortui kisassa yliyrittämiseen jo ensimmäisessä mutkassa, kun tämä ajoi siinä pitkälle hietikolle yrittäessään parantaa aika-ajossa saavutettua viidettä sijaansa. BAR-talli ei enää halunnut palkata Satōta kaudelle 2006, joten näytti jo siltä, että japanilaisen ura oli saapunut päätökseensä.